ElitBÉR 2016 program frissítés
Niara Kft. 1026 Budapest, Pasaréti út 43. Tel.: 213-68-91, tel./fax: 214-56-93, internet: www.niara.hu,
e-mail: ugyfelszolgalat@niara.hu, WAP: http://www.niara.hu/index.wml, FaxBank: 2-333-666/9898##

Módosítások:

•	16M29 – a 2016. évi személyi jövedelemadó munkáltató által történő megállapítása dolgozóknak kiadandó nyomtatványa elkészíthető. Az M29 adatszolgáltatás ÁNYK programba importálható xml állománya is elkészíthető.

16M29 – 2016. évi munkáltatói személyi jövedelemadó megállapítása
o	M29 - A 2016. évi adóköteles jövedelem és személyi jövedelemadó megállapítását, elszámolását 2017.05.02-ig írásban közölni kell a dolgozóval.
o	A 16M29 munkáltatói adómegállapítást 2017.05.20-ig elektronikus úton kell a munkáltatónak megküldeni a NAV felé a 08-as bevalláshoz hasonló módon az ÁNYK program segítségével, Ügyfélkapun keresztül továbbítható az állami adóhatóság részére.

M29 – 2016. évi munkáltatói adó megállapítással kapcsolatos teendőket a következő sorrendben végezze el:
1.	A nyilatkozatokat az Adó / Nyilatkozat rögzítése menüpontban kell rögzíteni.
Csak azokat a nyilatkozatokat kell rögzíteni, akik munkáltatói adó megállapítást kértek (pipát kivenni az „Adóbevallást nyújt be, vagy az adóját a NAV állapítja meg” mezőben)! 
Itt kell rögzíteni a Családi kedvezmény esetleges megosztásával, Önkéntes kölcsönös biztosító pénztári tagsággal, lakáscélú hiteltörlesztés kedvezményével kapcsolatos adatokat.
2.	A családi kedvezményre jogosító eltartottak adatait az Adó / Gyermekek menüpontban kell rögzíteni, de az ANYK programba importált bevallásban is felviheti, pontosíthatja a gyermek adatokat!
3.	Az M29 összesítés az Adó / M29 összesítés menüpontnál az M30 által felösszesített és a hozott adatokból dolgozik.
Az M29 összesítését az első alkalommal a teljes cégre el kell végezni. Később az M29 összesítés egy személyre is futtatható. 
4.	Az adókedvezményre jogosító igazolásokat az Adó / M29 módosítás menüpontban rögzítheti.
	
22. sortól ellenőrizni kell az eltartottak után járó családi kedvezmény adatait, mivel az nem minden esetben egyezik meg az adóévben figyelembe vett családi kedvezmény összegével! Házastársak / élettársak között a családi kedvezmény közös érvényesítése különös figyelmet igényel! Kérdés esetén keresse Ügyfélszolgálatunkat!
A kedvezményt a házastársak (élettársak) megoszthatják.
Pontos leírást a 16M29 nyomtatvány kitöltési útmutató található a NAV honlapján.
Ellenőrizze az összesített adatokat!
Az Adószámítás nyomógomb az adókülönbözet kiszámítását teszi lehetővé.
5.	Adó / M29 Lista menüpontnál listázza ki az M29-es nyomtatványt és mellékleteit, de az ÁNYK  programba beimportált bevallást ellenőrizve is kinyomtatja, ott lehetőség van teljes és kivonatolt nyomtatásra, pdf állomány készítésére.
Nyomtatás előtt ellenőrizze az M29 adatait. Ellenőrzéshez használja a Bérkartont!
6.	Az adókülönbözetet el kell számolni. A 2017. évi programban használja előjelesen a 415 számú jogcímet. A 1708 havi bevallásban a 07. lapon kell bevallani az elszámolt adókülönbözeteket.
7.	Adó / Adatszolgáltatás M29 készítés
Készítse el az M29 adatszolgáltatást. Az elkészült adatszolgáltatás fájlok a C:\Elitber\ADATSZLG\2016\M29 könyvtárba kerülnek.
Az adatszolgáltatás fájl neve: 16M29_xxx_E.xml
Ahol:  xxx a cég ElitBÉR programbeli sorszáma.
Az M29 adatszolgáltatás xml állomány az ÁNYK programban a 1508-as bevalláshoz hasonlóan kezelhető, küldhető Ügyfélkapun keresztül. Pl. Szerviz / Egyedi import menüpontnál az ÁNYK programba importálható és attól kezdve nyomtatványként kezelhető.
Ellenőrizze az M29 adatait. Ellenőrzéshez használja a Bérkartont és a 16M30 adatlapot! 
Fokozott ellenőrzés, esetleges pontosítás szükséges:
- családi kedvezmény elszámolásnál! Ellenőrizni kell a 16M29M 02 gyermek adatokat is.
- esetleges adókülönbözet, 79., 80. sorban 0-tól eltérő összeg van, akkor annak okát ellenőrizni kell, esetlegesen pontosítani! 
Kérdés esetén hívják Ügyfélszolgálatunkat!
Az ÁNYK programból is kinyomtathatóak személyenként az ellenőrzött M29 bevallások.
8.	Adatszolgáltatás határideje: 2017.05.20. 
9.	Készítsen mentést/ másolatot a 2016. évi adatokról.
•	Adó / M30 elkészíthető a menüsorban megadott lépések sorrendjében. Az ElitBÉR 2016 rendszerkövetés tájékoztató füzet 15., 16. oldalán részletes leírás található. 
Az M30 igazolások ellenőrzéséhez használja a Bérkartont!
1.	Végezze el az M30 összesítést. (Adó / M30 összesítés menüpont)
Csak az első összesítés során célszerű kérni az összesítési kódok automatikus beállítását. Az első M30 összesítést az összes dolgozóra el kell végezni. Később, lehetőség van egyetlen személy újra összesítésére is (javítás esetén).
Figyelem! Az Ön által felvett jogcímek Adóelszámolás értékeinek beállítását Önnek kell elvégeznie. (A jogcím Adóelsz paramétere adja meg, hogy a jogcímen számfejtett érték az év végi adóelszámolás melyik sorába és oszlopába kerüljön.)
A beállításokat Ön is ellenőrizze!
2.	Lehetősége van az összesített adatok módosítására (Adó / M30 módosítás). Erre normál esetben nincs szükség.
3.	Az ellenőrzés után az M30-as nyomtatványokat ki kell nyomtatni (Adó / M30 nyomtatása).
Ellenőrzéshez használja a Bérkartont!
Az M30-as nyomtatványokat 2017.01.31-ig kell kiadni.
Új előírás 2017.01.01-től: A NAV 2016-ban szerzett jövedelmekről (a magánszemély nyilatkozata nélkül is) elkészíti az szja-bevallását annak, aki nem kért munkáltatói adómegállapítást vagy azt a munkáltató nem vállalta. (Továbbra sem készíti el a NAV az egyéni vállalkozó, a mezőgazdasági őstermelő, valamint az áfa fizetésére kötelezett magánszemély adóbevallását.)

Eseti listák / Foglalkoztatói igazolás a 2016. évben levont és befizetett járulékokról listát is ki kell adni a 16M30 igazolással együtt!
•	M30 - célszerű külön is felhívni a dolgozók figyelmét, hogy a 610. sorban az igazolásban szereplő családi adóalap kedvezmény összege nem feltétlenül lesz azonos a 16SZJA (1653.) bevallásban, illetve a munkáltatói adómegállapítás során érvényesíthető összeggel.
•	M30 - célszerű külön is felhívni a dolgozók figyelmét, hogy a 45. sorban az igazolásban szereplő adókedvezmény összege nem feltétlenül lesz azonos a 16SZJA (1653) bevallásban, illetve a munkáltatói adómegállapítás során érvényesíthető összeggel.
•	16NY29 / 16NY30 Nyilatkozat nyomtatható – Adó / Nyilatkozat nyomtatás menüpontnál.
•	EFO, EKHO igazolás nyomtatható (Eseti listák).

•	Szakképzési hozzájárulás éves elszámolás – 12. havi 1608 bevallás 1608A 01-02 Szakképzési hozzájárulás melléklet fejlécében a „2” elszámolás kód kell, hogy szerepeljen és ebben az esetben a 1608A 01-02-es lap 30-45. soraiba az egész évre vonatkozó adatokat kell feltüntetni! Kérjük, a 1608 12. havi bevallást minden esetben egyeztessék a Bevallás ellenőrző listával (Összesítő listák / Bevallás ellenőrző listát úgy kérjék le, hogy ne legyen pipa egyik hónapnál sem)! Különösen figyelni kell a 1608 12. hónap 1608A 01-02 mellékletén a 45. sorának összegének egyezni kell a Bevallás ellenőrző lista 2. oldalán, a 182. adónem ÖSSZESEN értékével! A 12. hónapra vonatkozó szakképzési hozzájárulást a Bevallás ellenőrző lista 12. havi értékének megfelelően kell befizetni, amennyiben 1-11. hónapokban a bevallás ellenőrző lista szerinti havi kerekítéseket végrehajtották! Amennyiben nem kerekítettek havi összegeket, akkor az éves összeg és az 1-11. hónapban előlegként bevallott / befizetett összegek különbözetét kell befizetni 2017.01.12-ig! Kérjük, a legfrissebb programverzióval készítsék a 1608 bevallást és ellenőrizzék a Bevallás ellenőrző lista alapján az éves szakképzési hozzájárulás összeget!

•	Eseti listák / Adatlap / IV. Családi járulékkedvezménnyel kapcsolatos tájékoztatás táblázat mindenkinél ki van töltve a továbbiakban, melynek csak akkor van szerepe, amennyiben családi kedvezményt számol el az egyén és azt az szja-ból nem tudja teljes mértékben érvényesíteni.
•	Törzskezelés / Dolgozó / SZHA kedvezmények vége dátumnál megadható 2021. (pl.: GYED/GYES szha kedvezménynél, 3 vagy több gyermek esetén szükséges lehet). 
•	Eseti listák / Munkáltatói igazolás / Álláskeresési járadékos lista 20. pont pontosítása.
•	1608 ANYK nyomtatványsablon azonosító miatt formai igazítás történt.
•	Összesítő listák / Főkönyvi feladás listán a munkaszám megjeleníthető.
•	1608, 1658 havi bevallások elkészíthetők, a bevallások elkészítésének menete e leírásban, a Gyakran ismétlődő kérdéseknél (lásd alul) olvasható. Számfejtéshez, havi bevallás készítéshez mindig az aktuális legfrissebb programverziót kell használni.
•	1608 havi bevalláshoz új, kötelező adatok: Családi kedvezmény érvényesítése esetén 2016.01.01-től a munkáltatónak a 1608 havi bevallásban közölnie kell minden eltartott (kedvezményezett eltartott) nevét, adóazonosító jelét, ennek hiányában természetes személyazonosító adatait, melyek KÖTELEZŐEN rögzítendőek Törzskezelés / Dolgozó / Hozzátartozók gombra kattintva a megfelelő kapcsolat kódot választva (pl.: 3. Gyermek) és a többi adatot értelemszerűen kitöltve. 
A családi kedvezmény közös érvényesítése esetén a másik fél adóazonosító jele is közlendő a 1608 havi bevallásban.  Házastárs adatait szintén a Törzskezelés / Dolgozó / Hozzátartozók gombra kattintva a megfelelő kapcsolat kódot választva (pl.: 1. Házastárs) rögzítendőek.
Első házas kedvezmény érvényesítése esetén a házastárs neve és adóazonosító jele is közlendő a 1608 havi bevallásban. Házastárs adatait szintén a Törzskezelés / Dolgozó / Hozzátartozók gombra kattintva a megfelelő kapcsolat kódot választva (pl.: 1. Házastárs) rögzítendőek.

•	1608M-13. melléklet kitöltéséhez fontos információ: egyszerűsített foglalkoztatottak esetén, a 700-as sorok g mezőjének kitöltéséhez minden egyszerűsített foglalkoztatottnál (Törzskezelés / Dolgozó / Munkaszerződési adatok) meg kell adni a FEOR számot, mely szükséges annak eldöntéséhez, hogy az egyszerűsített foglalkoztatás keretében végzett tevékenysége legalább középfokú végzettséget, vagy középfokú szakképzettséget igényel. (9-es FEOR szám esetén N kerül megadásra, egyéb, nem 9-es FEOR esetén I lesz a mező értéke.)
•	Regisztrációk aktualizálása.

Gyakran ismétlődő kérdések:
•	Elkészíthető a 1608 és a 1658 bevallás, melynek lépései: 
1.	Havi adó/ 1508M összesítés 
2.	Havi adó/ 1608M módosítás menüpontnál ellenőrizni / módosítani lehet személyenként a 1608M adatait. Célszerű ellenőrizni egy-egy személyt, de legalább a valamilyen oknál fogva speciális (pl.:alkalmi munkavállaló, …) adatokat.
3.	Havi adó/ 1608A összesítés.
4.	Havi adó/ 1608A módosítás - Javasoljuk, hogy nyomtassák ki az Összesítő listák / Bevallás ellenőrző listát, amely alapján e menüpont lefuttatásakor ellenőrizzék az összesített adó és járulék adatokat. Ellenőrizzék a 1608A főlapon a cég adatait is.
5.	Havi adó/ Adatszolgáltatás – e menüpontnál elkészül a 1608 bevallás xml formátumban. A képernyőn megjelenik, hogy hová és milyen néven menti el a program az adott bevallást, de az adatszolgáltatás helye a [...] gombra kattintva módosítható (alap esetben a bevallás a következő helyre kerül: C:\ElitBer\ADATSZLG\2016\MAB\001_01_E.xml). 
6.	Rendszeresen ellenőrizni kell, hogy a legutolsó verziószámú ElitBÉR 2016 programmal dolgozzanak-e. A jelen időszakban előfordulhat, hogy akár naponta változhat a programverzió.
7.	Az AbevJava/ÁNYK programot és a 1608 nyomtatványt is rendszeresen frissíteni kell! (AbevJava/ÁNYK programban Szervíz / Frissítések menüpont.)
8.	Az AbevJava/ÁNYK programban az Adatok/ XML állomány megnyitása szerkesztésre menüpontnál meg lehet nyitni az xml állományt, és a képernyő jobb felső részén található zöld pipa ikonra kattintva formailag ellenőrizhető a bevallás! Ki kell választani a Fájltípusnál az XML állományt, és a Hely mező jobb szélén található [lenyílra] kattintva meg kell keresni az xml állományt, amely alapesetben C:\ElitBer\ADATSZLG\2016\MAB könyvtárban található Itt tartalmilag ellenőrizni lehet a 1608A és 1608M adatokat (választás a megnyitott nyomtatvány felett középen, a Nyomtatványok mező jobb szélén a [lenyílra] kattintva). Az éppen megnyitott 1608A és 1608M kinyomtatható az Adatok / Nyomtatvány kinyomtatása menüpontra kattintva. A Bevallás ellenőrző lista alapján ellenőrizzék tartalmilag a 1608A adatait! Amennyiben nem találtak hibát, akkor ki kell lépni a menüpontból az Adatok / XML állomány bezárása menüpontnál, és menteni nem kell csak abban az esetben, ha valamilyen módosítás történt.
9.	XML állomány ellenőrzése és átadása elektronikus beküldésre: Adatok / XML állomány ellenőrzése és átadása elektronikus beküldésre menüpontnál. Ki kell választani a Fájltípusnál az XML állományt, és a Hely mező jobb szélén található [lenyílra] kattintva meg kell keresni az xml állományt, amely alapesetben a C:\ElitBer\ADATSZLG\2016\MAB könyvtárban található. Amennyiben az ellenőrzés során hibát talált, akkor ha szükséges a hibalistát le kell menteni, és a hibákat célszerű a ElitBÉR 2016 programban javítani, majd újra el lehet készíteni az XML állományt. Amennyiben az ellenőrzés nem talál FORMAI hibát, és korábban TARTALMILAG ellenőrizte legalább a 1608A adatait, akkor a Tovább gombra kattintva az AbevJava titkosítja a bevallást, majd kiírja képernyőre a titkosított állomány helyét és nevét, amely küldhető az Ügyfélkapun keresztül.
10.	1658. bevallás – egyéni vállalkozó bevallása a Havi adó / EV adatszolgáltatás menüpontnál készíthető el. Az ElitBÉR 2015 programmal elkészített 1658 xml állomány az AbevJava/ÁNYK programban, a 1508 bevalláshoz hasonlóan kezelendő.

•	Távollétidíj korrekció számításához a következő beállításokat kell eszközölni az ElitBÉR 2016 programban:
-	Törzskezelés / Jogcím menüpontnál azon jogcímeknél, amelyek a ledolgozott órák számfejtésére szolgálnak – pl.: 100. Alapbér, 101. Órabéres alapbér, 106. Nyugdíjas alapbér ób. – a jogcím Riport paraméterek fül alatt pipát kell tenni az „Átlagszámítás időosztóba beszámít:”
-	Törzskezelés / Jogcím menüpontnál azon jogcímeknél, amelyek a távollétidíj korrekciós összegbe beszámító összegek számfejtésére szolgálnak – pl.: 115. Műszakpótlék 40%, 116. Műszakpótlék 30 %  – a jogcím Riport paraméterek fül alatt pipát kell tenni az „Átlagszámítás összegbe beszámít:”
-	Törzskezelés / Dolgozó/ Bérezés fül alatt az esetlegesen korábban beírt Távolléti díj korr. értéket mindenkinél nullázni kell, hogy a program számfejtésnél újra számolja a számfejtést megelőző 6 hónap számfejtései alapján a fent részletezett jogcímbeállítások szerint. (A Dolgozó törzsben egyenlőre nem tölti ki újra a Távolléti díj korr. értéket, hanem számfejtéskor mindig újra számolja.)
•	Egyszerűsített foglalkoztatott számfejtésének menete: 
Az egyszerűsített foglalkoztatás 2016. évre vonatkozó szabályaival kapcsolatban információs füzet található a NAV honlapján, amely alapján eldönthető az egyszerűsített foglalkoztatás jellege:
03., 05., 06, 07 egyszerűsített foglalkoztatás jelleg esetén a munkabér összege után a munkáltató a tájékoztatóban meghatározott összegű közterhet fizet. Dolgozó törzsben meg kell adni a 1608-M főlappon szükséges személyes adatokat, a többi paramétert semlegesen lehet rögzíteni, kivéve az adatszolgáltatás alkalmazás minőség 60, valamint mellette meg kell adni az egyszerűsített foglalkoztatás jelleget (Törzskezelés / Dolgozó / Munkaszerződési adatok)! Számfejteni a 281A. Munkabér egyszerűsített foglalkoztatás jogcímen a nettó összeget kell megadni, – hónapon belül minden időszakot (egymást követő napokat együtt) külön kell számfejteni (kifizetés dátum a munkavégzés napja, illetve több egymást követő nap esetén az utolsó nap), megadva a nettó összeget, és a TÓL-IG INTERVALLUMOT, továbbá a 281B. Közteher egyszerűsített foglalkoztatás jogcímen meg kell adni a közteher összeget! Havi bevallásnál a 1608-13. mellékleten kell bevallani az adatokat. A 1608 bevallást tartalmilag is ellenőrizni kell!
	
	1608M-13. melléklet kitöltéséhez fontos információ: egyszerűsített foglalkoztatottak esetén, a 	700-as sorok g mezőjének kitöltéséhez minden egyszerűsített foglalkoztatottnál (Törzskezelés / 	Dolgozó / Munkaszerződési adatok) meg kell adni a FEOR számot, mely szükséges annak 	eldöntéséhez, hogy az egyszerűsített foglalkoztatás keretében végzett tevékenysége legalább 	középfokú végzettséget, vagy középfokú szakképzettséget igényel. (9-es FEOR szám esetén N 	kerül megadásra, egyéb, nem 9-es FEOR esetén I lesz a mező értéke.)

•	Törzskezelés / Dolgozó menüpontnál ki lehet listázni a számfejtések adatait minden dolgozóra, teljes évre F4 billentyű leütésével. Ezt az állományt lehet rendezni (oszlop nevére bal egérgomb kattintással), szűrni (első oszlop bármely elemére jobb egérgomb kattintással). Többször is lehet szűrni, a szűrési feltételek az ablak alsó részében látszódnak. A lista xls fájlba exportálható az ablak bal felső sarkában a Küldés-t választva (helyet meg kell adni ahová kerüljön a lista). E listát lehet rendezni, szűkíteni pl. időszakra, jogcímekre, mely használható számfejtések ellenőrzésére.
•	Törzskezelés / Dolgozó menüpontnál ki lehet listázni a dolgozó törzs adatait F3 billentyű leütésével. Van lehetőség rendezni (oszlop nevére bal egérgomb kattintással), szűrni (első oszlop bármely elemére jobb egérgomb kattintással). Többször is lehet szűrni, a szűrési feltételek az ablak alsó részében látszódnak. A lista xls fájlba exportálható az ablak bal felső sarkában a Küldés-t választva (helyet meg kell adni ahová kerüljön a lista).

Kérjük kedves Felhasználóinkat, hogy minden számfejtés, adatszolgáltatás előtt a www.niara.hu honlapról töltsék le az aktuális programverziót. 

Fontos az NAV honlapjáról az ÁNYK keretprogram és az érintett nyomtatványok naprakész frissítése is!

Az ElitBÉR 2016 csere menete:
•	Készítsen mentést a bérszámfejtési adatokról.
•	A letöltött frissítő program elindítása után a program csere automatikusan végrehajtódik a számítógépen.
•	Amennyiben a programot hálózatos környezetben használja, a cserét minden érintett számítógépen le kell futtatni!
Kérjük, hogy minden további havi számfejtés, adatszolgáltatás előtt ellenőrizzék az esetleges verzióváltást honlapunkon, és szükség szerint frissítsék a programot!
Termékeinkkel további jó munkát kívánunk: Niara Kft.